# 2024 ਵਾਸਤੇ ਪ੍ਰਾਇਮਰੀ ਸਕੂਲ ਵਿੱਚ ਦਾਖ਼ਲਾ ਲੈਣਾ

ਸਕੂਲ ਜਾਣਾ ਸ਼ੁਰੂ ਕਰਨਾ ਬੱਚਿਆਂ, ਮਾਪਿਆਂ ਅਤੇ ਸੰਭਾਲ ਕਰਨ ਵਾਲਿਆਂ ਵਾਸਤੇ ਰੁਮਾਂਚਕਾਰੀ ਸਮਾਂ ਹੁੰਦਾ ਹੈ। ਅਸੀਂ ਤੁਹਾਡੇ ਵਾਸਤੇ ਦਾਖ਼ਲੇ ਦੀ ਕਾਰਵਾਈ ਨੂੰ ਵੱਧ ਤੋਂ ਵੱਧ ਸੰਭਵ ਹੱਦ ਤੱਕ ਸੌਖਾ ਬਣਾਉਣ ਵਿੱਚ ਸਹਾਇਤਾ ਕਰਨੀ ਚਾਹੁੰਦੇ ਹਾਂ।

ਵਿਕਟੋਰੀਆ ਵਿੱਚ, ਤੁਹਾਡੇ ਬੱਚੇ ਨੂੰ *ਐਜੂਕੇਸ਼ਨ ਐਂਡ ਟ੍ਰੇਨਿੰਗ ਰਿਫਾਰਮ ਐਕਟ 2006* ਦੇ ਅਧੀਨ ਆਪਣੇ ਮਨੋਨੀਤ ਗੁਆਂਢ ਵਾਲੇ ਸਕੂਲ (ਤੁਹਾਡਾ 'ਸਥਾਨਕ ਸਕੂਲ') ਵਿਖੇ ਪੜ੍ਹਨ ਦਾ ਅਧਿਕਾਰ ਹੈ।

ਤੁਸੀਂ ਕਿਸੇ ਅਜਿਹੇ ਸਕੂਲ ਵਿਖੇ ਵੀ ਦਾਖ਼ਲੇ ਵਾਸਤੇ ਅਰਜ਼ੀ ਦੇ ਸਕਦੇ ਹੋ ਜੋ ਤੁਹਾਡਾ ਸਥਾਨਕ ਸਕੂਲ ਨਹੀਂ ਹੈ। ਸਕੂਲ ਤੁਹਾਡੀ ਅਰਜ਼ੀ 'ਤੇ ਦਾਖ਼ਲੇ ਵਾਲੀ ਨੀਤੀ (ਪਲੇਸਮੈਂਟ ਪਾਲਿਸੀ) ਦੇ ਅਨੁਸਾਰ ਵਿਚਾਰ ਕਰੇਗਾ। ਪਲੇਸਮੈਂਟ ਪਾਲਿਸੀ ਬਾਰੇ ਵਧੇਰੇ ਜਾਣਕਾਰੀ ਵਾਸਤੇ, [ਸਕੂਲ ਦੇ ਦਾਖ਼ਲਾ ਲੈਣ](https://www.vic.gov.au/how-choose-school-and-enrol) ਵਾਲੇ ਸਫ਼ੇ 'ਤੇ ਜਾਓ।



### ਫਾਊਂਡੇਸ਼ਨ (ਪਰੈੱਪ) ਵਾਸਤੇ ਨਵੀਂ ਰਾਜ-ਵਿਆਪੀ ਸਮਾਂ-ਸਾਰਣੀ

ਪ੍ਰਾਇਮਰੀ ਸਕੂਲ ਦੇ ਪਹਿਲੇ ਸਾਲ ਨੂੰ ਫਾਊਂਡੇਸ਼ਨ ਜਾਂ ਪਰੈੱਪ ਕਿਹਾ ਜਾਂਦਾ ਹੈ। ਅਸੀਂ ਵਿਕਟੋਰੀਆ ਦੇ ਸਾਰੇ ਸਰਕਾਰੀ ਪ੍ਰਾਇਮਰੀ ਸਕੂਲਾਂ ਦੀ ਪਾਲਣਾ ਕਰਨ ਵਾਸਤੇ ਫਾਊਂਡੇਸ਼ਨ ਦਾਖ਼ਲੇ ਦੀ ਨਵੀਂ ਸਮਾਂ-ਸਾਰਣੀ ਜਾਰੀ ਕੀਤੀ ਹੈ (ਵੇਖੋ ਸਫ਼ਾ 3)। ਸਮਾਂ-ਸਾਰਣੀ ਦਾ ਉਦੇਸ਼ ਤੁਹਾਨੂੰ ਇਹ ਸਮਝਣ ਵਿੱਚ ਮਦਦ ਕਰਨਾ ਹੈ ਕਿ 2024 ਸਕੂਲੀ ਵਰ੍ਹੇ ਵਾਸਤੇ ਤੁਹਾਡੇ ਬੱਚੇ ਨੂੰ ਫਾਊਂਡੇਸ਼ਨ ਵਿੱਚ ਕਦੋਂ ਅਤੇ ਕਿਵੇਂ ਦਾਖ਼ਲ ਕਰਨਾ ਹੈ।

**ਮੈਨੂੰ ਆਪਣੇ ਬੱਚੇ ਨੂੰ ਪ੍ਰਾਇਮਰੀ ਸਕੂਲ ਦੇ ਪਹਿਲੇ ਸਾਲ ਵਿੱਚ ਕਦੋਂ ਦਾਖ਼ਲ ਕਰਵਾਉਣਾ ਚਾਹੀਦਾ ਹੈ?**

ਜਿਸ ਸਾਲ ਤੁਹਾਡਾ ਬੱਚਾ ਸਕੂਲ ਜਾਣਾ ਸ਼ੁਰੂ ਕਰਦਾ ਹੈ ਉਸ ਸਾਲ ਵਿੱਚ 30 ਅਪ੍ਰੈਲ ਤੱਕ ਉਸ ਦਾ 5 ਸਾਲਾਂ ਦਾ ਹੋਣਾ ਲਾਜ਼ਮੀ ਹੈ।

ਜਿਹੜੇ ਬੱਚੇ 6 ਸਾਲ ਦੇ ਹੋ ਗਏ ਹਨ, ਉਨ੍ਹਾਂ ਲਈ ਸਕੂਲੀ ਸਿੱਖਿਆ ਲਾਜ਼ਮੀ ਹੈ।

ਆਪਣੇ ਬੱਚੇ ਨੂੰ 2024 ਸਕੂਲੀ ਵਰ੍ਹੇ ਵਾਸਤੇ ਵਿਕਟੋਰੀਆ ਦੇ ਕਿਸੇ ਸਰਕਾਰੀ ਪ੍ਰਾਇਮਰੀ ਸਕੂਲ ਵਿੱਚ ਦਾਖ਼ਲ ਕਰਨ ਲਈ, 28 ਜੁਲਾਈ 2023 ਤੱਕ ਸਕੂਲ ਨੂੰ ਦਾਖ਼ਲਾ ਅਰਜ਼ੀ ਜਮ੍ਹਾਂ ਕਰਵਾਓ।

### ਮੈਂ ਆਪਣੇ ਬੱਚੇ ਨੂੰ ਪ੍ਰਾਇਮਰੀ ਸਕੂਲ ਦੇ ਪਹਿਲੇ ਸਾਲ ਵਿੱਚ ਕਿਵੇਂ ਦਾਖ਼ਲ ਕਰਵਾਵਾਂ?

ਆਪਣੇ ਬੱਚੇ ਨੂੰ ਉਸ ਦੇ ਪ੍ਰਾਇਮਰੀ ਸਕੂਲ ਦੇ ਪਹਿਲੇ ਸਾਲ ਵਿੱਚ ਦਾਖ਼ਲ ਕਰਨ ਲਈ ਹੇਠਾਂ ਲਿਖੇ ਕਦਮ ਚੁੱਕੋ:

1. ਫਾਈਂਡ ਮਾਈ ਸਕੂਲ ਦੀ ਵੈੱਬਸਾਈਟ 'ਤੇ ਆਪਣੇ ਸਥਾਨਕ ਸਕੂਲ ਨੂੰ ਲੱਭੋ (ਹੇਠਾਂ ਵੇਖੋ)।
2. ਸਕੂਲ ਦਾ ਦੌਰਾ ਬੁੱਕ ਕਰਨ ਲਈ ਜਾਂ ਸਕੂਲ ਅਤੇ ਦਾਖ਼ਲੇ ਲਈ ਅਰਜ਼ੀ ਦੀ ਕਾਰਵਈ ਬਾਰੇ ਵਧੇਰੇ ਜਾਣਨ ਲਈ ਸਰਕਾਰੀ ਪ੍ਰਾਇਮਰੀ ਸਕੂਲ ਨਾਲ ਸੰਪਰਕ ਕਰੋ।
3. [ਫਾਊਂਡੇਸ਼ਨ (ਪਰੈੱਪ) ਵਿੱਚ ਦਾਖ਼ਲਾ ਲੈਣ ਲਈ](https://www.vic.gov.au/enrolling-foundation-prep) ਫਾਊਂਡੇਸ਼ਨ (Prep) ਦਾਖ਼ਲਾ ਜਾਣਕਾਰੀ ਪੈਕ ਡਾਊਨਲੋਡ ਕਰੋ (ਜੋ 24 ਅਪ੍ਰੈਲ 2023 ਤੋਂ ਉਪਲਬਧ ਹੈ)।
4. ਫਾਊਂਡੇਸ਼ਨ ਵਾਸਤੇ ਸ਼ੁੱਕਰਵਾਰ 28 ਜੁਲਾਈ 2023 ਤੱਕ ਦਾਖ਼ਲਾ ਅਰਜ਼ੀ ਜਮ੍ਹਾਂ ਕਰਵਾਓ।
5. ਤੁਹਾਡੀ ਅਰਜ਼ੀ ਦੇ ਨਤੀਜੇ ਬਾਰੇ ਤੁਹਾਨੂੰ ਸ਼ੁੱਕਰਵਾਰ 11 ਅਗਸਤ 2023 ਤੱਕ ਸੂਚਿਤ ਕਰ ਦਿੱਤਾ ਜਾਵੇਗਾ। ਜੇ ਤੁਹਾਨੂੰ ਜਗ੍ਹਾ ਦੀ ਪੇਸ਼ਕਸ਼ ਪ੍ਰਾਪਤ ਹੁੰਦੀ ਹੈ, ਤਾਂ ਤੁਹਾਨੂੰ ਸ਼ੁੱਕਰਵਾਰ 25 ਅਗਸਤ 2023 ਤੱਕ ਪੇਸ਼ਕਸ਼ ਸਵੀਕਾਰ ਕਰ ਲੈਣੀ ਚਾਹੀਦੀ ਹੈ।
6. 2023 ਵਿੱਚ ਟਰਮ 4 ਦੇ ਦੌਰਾਨ ਦਾਖ਼ਲੇ ਦੀ ਜਾਣਕਾਰੀ ਅਤੇ ਤਬਦੀਲੀ ਵਾਲੇ ਸੈਸ਼ਨਾਂ ਵਿੱਚ ਹਿੱਸਾ ਲਓ।
7. ਤੁਹਾਡਾ ਬੱਚਾ ਫਾਊਂਡੇਸ਼ਨ ਨੂੰ ਮੰਗਲਵਾਰ 30 ਜਨਵਰੀ 2024 ਤੋਂ ਸ਼ੁਰੂ ਕਰੇਗਾ।

### ਮੈਂ ਆਪਣੇ ਸਥਾਨਕ ਸਕੂਲ ਨੂੰ ਕਿਵੇਂ ਲੱਭਾਂ?

ਹੇਠਾਂ ਦਿੱਤੇ ਕਦਮਾਂ ਦੀ ਪਾਲਣਾ ਕਰਕੇ ਮੇਰਾ ਸਕੂਲ ਲੱਭੋ (ਫਾਈਂਡ ਮਾਈ ਸਕੂਲ) ਦੀ ਵੈੱਬਸਾਈਟ 'ਤੇ ਆਪਣੇ ਸਥਾਨਕ ਸਕੂਲ ਨੂੰ ਲੱਭੋ:

1. [findmyschool.vic.gov.au](http://www.findmyschool.vic.gov.au/) ਨੂੰ ਆਪਣੇ ਬ੍ਰਾਊਜ਼ਰ ਵਿੱਚ ਟਾਈਪ ਕਰੋ।
2. 'ਸ਼ੁਰੂਆਤ ਕਰਨ ਲਈ ਆਪਣਾ ਪਤਾ ਦਾਖ਼ਲ ਕਰੋ' ਦੇ ਵਿੱਚ ਆਪਣਾ ਸਥਾਈ ਰਿਹਾਇਸ਼ੀ ਪਤਾ ਟਾਈਪ ਕਰੋ।
3. 'ਦਾਖ਼ਲਾ ਸਾਲ' ਵਿੱਚ 2024 ਦੀ ਚੋਣ ਕਰੋ। ਨੋਟ: 2024 ਲਈ ਸਕੂਲਾਂ ਦੇ ਜ਼ੋਨ, 2023 ਦੀ ਟਰਮ 1 ਦੇ ਅਖੀਰ ਤੱਕ ਉਪਲਬਧ ਹੋਣਗੇ।
4. 'ਸਕੂਲ ਦੀ ਕਿਸਮ' ਦੇ ਵਿੱਚ ਪ੍ਰਾਇਮਰੀ ਦੀ ਚੋਣ ਕਰੋ।

ਫਿਰ ਨਕਸ਼ਾ ਤੁਹਾਡਾ ਪਤਾ, ਤੁਹਾਡਾ ਸਥਾਨਕ ਸਕੂਲ, ਅਤੇ ਖੱਬੇ ਪਾਸੇ ਸਕੂਲ ਦੇ ਸੰਪਰਕ ਵੇਰਵੇ ਵਿਖਾਏਗਾ। ਜੇ ਤੁਸੀਂ ਹੇਠਾਂ ਵੱਲ ਨੂੰ ਜਾਂਦੇ ਹੋ, ਤਾਂ ਇਹ ਤੁਹਾਨੂੰ ਤੁਹਾਡੇ ਪਤੇ ਦੇ ਪੰਜ ਸਭ ਤੋਂ ਨੇੜਲੇ ਸਕੂਲ ਵੀ ਵਿਖਾਏਗਾ।

ਤੁਸੀਂ 'ਸਰਚ ਫਾਰ ਸਕੂਲ' ਦੇ ਵਿੱਚ ਸਕੂਲ ਦੇ ਨਾਮ ਨਾਲ ਵੀ ਲੱਭ ਸਕਦੇ ਹੋ।

### ਕੀ ਮੇਰਾ ਬੱਚਾ ਕਿਸੇ ਅਜਿਹੇ ਸਰਕਾਰੀ ਪ੍ਰਾਇਮਰੀ ਸਕੂਲ ਵਿੱਚ ਅਰਜ਼ੀ ਦੇ ਸਕਦਾ ਹੈ ਜੋ ਸਾਡਾ ਸਥਾਨਕ ਸਕੂਲ ਨਹੀਂ ਹੈ?

ਹਾਂ, ਤੁਸੀਂ ਆਪਣੇ ਸਥਾਨਕ ਸਕੂਲ ਤੋਂ ਇਲਾਵਾ ਹੋਰ ਸਕੂਲਾਂ ਵਿੱਚ ਵੀ ਅਰਜ਼ੀ ਦੇ ਸਕਦੇ ਹੋ। ਸਕੂਲ ਤੁਹਾਡੀ ਅਰਜ਼ੀ 'ਤੇ ਪਲੇਸਮੈਂਟ ਨੀਤੀ ਅਤੇ ਉਪਲਬਧ ਜਗ੍ਹਾ ਦੇ ਅਨੁਸਾਰ ਵਿਚਾਰ ਕਰੇਗਾ। ਤੁਸੀਂ ਇਸ ਬਾਰੇ [ਸਕੂਲ ਵਿੱਚ ਦਾਖ਼ਲਾ ਲੈਣ](https://www.vic.gov.au/how-choose-school-and-enrol) ਵਾਲੇ ਸਫ਼ੇ 'ਤੇ ਜਾਣਕਾਰੀ ਲੱਭ ਸਕਦੇ ਹੋ ਕਿ ਅਰਜ਼ੀਆਂ ਨੂੰ ਕਿਵੇਂ ਤਰਜੀਹ ਦਿੱਤੀ ਜਾਂਦੀ ਹੈ।

**ਜੇ ਮੈਨੂੰ ਇਹ ਦੱਸਦੀ ਚਿੱਠੀ ਮਿਲਦੀ ਹੈ ਕਿ ਮੇਰੀ ਦਾਖ਼ਲਾ ਅਰਜ਼ੀ ਅਸਫਲ ਰਹੀ ਸੀ ਤਾਂ ਕੀ ਵਾਪਰਦਾ ਹੈ?**

ਤੁਹਾਨੂੰ ਆਪਣੇ ਬੱਚੇ ਨੂੰ ਕਿਸੇ ਹੋਰ ਸਕੂਲ ਵਿੱਚ ਦਾਖ਼ਲ ਕਰਨ ਲਈ ਅਰਜ਼ੀ ਦੇਣੀ ਚਾਹੀਦੀ ਹੈ। ਤੁਹਾਡੇ ਬੱਚੇ ਨੂੰ ਉਸ ਦੇ ਸਥਾਨਕ ਸਕੂਲ ਵਿਖੇ ਦਾਖ਼ਲੇ ਦੀ ਗਰੰਟੀ ਦਿੱਤੀ ਜਾਂਦੀ ਹੈ। ਤੁਹਾਡੇ ਬੱਚੇ ਦੇ ਸਥਾਨਕ ਸਕੂਲ ਦਾ ਨਿਰਣਾ ਉਸ ਦੇ ਸਥਾਈ ਰਿਹਾਇਸ਼ੀ ਪਤੇ ਦੇ ਆਧਾਰ 'ਤੇ ਕੀਤਾ ਜਾਂਦਾ ਹੈ। ਆਪਣੇ ਬੱਚੇ ਦੇ ਸਥਾਨਕ ਸਕੂਲ ਨੂੰ ਲੱਭਣ ਲਈ [ਫਾਈਂਡ ਮਾਈ ਸਕੂਲ](https://www.findmyschool.vic.gov.au/) ਵਿਖੇ ਜਾਓ। [ਸਕੂਲ ਵਿੱਚ ਦਾਖ਼ਲਾ](https://www.vic.gov.au/how-choose-school-and-enrol) ਲੈਣ ਵਾਲਾ ਸਫ਼ਾ ਤੁਹਾਨੂੰ ਦਾਖ਼ਲੇ ਵਾਸਤੇ ਤੁਹਾਡੇ ਬੱਚੇ ਦੇ ਪਤੇ ਦੀ ਪੁਸ਼ਟੀ ਕਰਨ ਵਿੱਚ ਵੀ ਮਦਦ ਕਰ ਸਕਦਾ ਹੈ।

ਤੁਸੀਂ ਇਸ ਫ਼ੈਸਲੇ ਦੇ ਖਿਲਾਫ ਅਪੀਲ ਵੀ ਕਰ ਸਕਦੇ ਹੋ। [ਫਾਊਂਡੇਸ਼ਨ (ਪਰੈੱਪ) ਵਿੱਚ ਦਾਖ਼ਲੇ](https://www.vic.gov.au/enrolling-foundation-prep) ਵਾਲੇ ਸਫ਼ੇ ਵਿੱਚ ਕਿਸੇ ਦਾਖ਼ਲਾ ਅਰਜ਼ੀ ਦੇ ਨਤੀਜੇ ਖਿਲਾਫ਼ ਅਪੀਲ ਕਰਨ ਦੇ ਤਰੀਕੇ ਬਾਰੇ ਜਾਣਕਾਰੀ ਹੈ।

### ਜੇ ਮੈਂ ਦਾਖ਼ਲੇ ਦੀਆਂ ਸਮਾਂ-ਸੀਮਾਵਾਂ ਤੋਂ ਖੁੰਝ ਜਾਂਦਾ/ਦੀ ਹਾਂ ਤਾਂ ਕੀ ਵਾਪਰਦਾ ਹੈ?

2023 ਦੀ ਟਰਮ 2 ਤੋਂ ਲੈ ਕੇ ਕਿਸੇ ਵੀ ਸਮੇਂ ਤੁਸੀਂ ਆਪਣੇ ਬੱਚੇ ਨੂੰ 2024 ਸਕੂਲੀ ਵਰ੍ਹੇ ਵਾਸਤੇ ਫਾਊਂਡੇਸ਼ਨ ਵਿੱਚ ਦਾਖ਼ਲ ਕਰਵਾਉਣ ਲਈ ਅਰਜ਼ੀ ਦੇ ਸਕਦੇ ਹੋ।

ਹਾਲਾਂਕਿ ਤੁਹਾਨੂੰ ਸ਼ੁੱਕਰਵਾਰ 28 ਜੁਲਾਈ 2023 ਤੱਕ ਦਾਖ਼ਲਾ ਅਰਜ਼ੀ ਜਮ੍ਹਾਂ ਕਰਵਾਉਣ ਲਈ ਕਿਹਾ ਜਾਂਦਾ ਹੈ, ਪਰ ਇਸ ਤਰੀਕ ਤੋਂ ਬਾਅਦ ਦੀਆਂ ਅਰਜ਼ੀਆਂ ਅਜੇ ਵੀ ਉਹਨਾਂ ਪਰਿਵਾਰਾਂ ਕੋਲੋਂ ਸਵੀਕਾਰ ਕੀਤੀਆਂ ਜਾਣਗੀਆਂ ਜੋ ਦਾਖ਼ਲੇ ਦੀਆਂ ਸਮਾਂ-ਸੀਮਾਵਾਂ ਖੁੰਝਾ ਦਿੰਦੇ ਹਨ, ਰਹਿਣ ਦੇ ਸਥਾਈ ਪਤੇ ਨੂੰ ਤਬਦੀਲ ਕਰ ਲੈਂਦੇ ਹਨ ਜਾਂ ਵਿਕਟੋਰੀਆ ਵਿੱਚ ਨਵੇਂ ਆਉਂਦੇ ਹਨ।

28 ਜੁਲਾਈ 2023 ਤੋਂ ਬਾਅਦ ਜਮ੍ਹਾਂ ਕੀਤੀਆਂ ਦਾਖ਼ਲਾ ਅਰਜ਼ੀਆਂ 'ਤੇ ਵਿਭਾਗ ਦੀ ਪਲੇਸਮੈਂਟ ਪਾਲਿਸੀ ਦੇ ਅਨੁਸਾਰ ਸਕੂਲ ਦੁਆਰਾ ਕਾਰਵਾਈ ਕੀਤੀ ਜਾਵੇਗੀ ਜਦੋਂ ਉਹ ਪ੍ਰਾਪਤ ਹੁੰਦੀਆਂ ਹਨ।

### ਪ੍ਰਾਇਮਰੀ ਸਕੂਲ ਵਿੱਚ ਦਾਖ਼ਲਾ ਲੈਣ ਬਾਰੇ ਅਗਲੇਰੀ ਜਾਣਕਾਰੀ ਮੈਂ ਕਿੱਥੋਂ ਪ੍ਰਾਪਤ ਕਰ ਸਕਦਾ/ਦੀ ਹਾਂ?

ਤੁਸੀਂ ਆਪਣੇ ਸਥਾਨਕ ਪ੍ਰਾਇਮਰੀ ਸਕੂਲ ਨੂੰ ਫਾਊਂਡੇਸ਼ਨ ਵਿੱਚ ਦਾਖ਼ਲੇ ਦੇ ਤਰੀਕੇ ਬਾਰੇ ਅਗਲੇਰੀ ਜਾਣਕਾਰੀ ਵਾਸਤੇ ਪੁੱਛ ਸਕਦੇ ਹੋ।

2023 ਦੀ ਟਰਮ 2, ਦੇ ਸ਼ੁਰੂ ਵਿੱਚ, ਤੁਸੀਂ ਸ਼ੁਰੂਆਤੀ ਸਕੂਲ ਦੇ ਵੈੱਬ-ਸਫ਼ੇ ਵਿੱਚ [ਫਾਊਂਡੇਸ਼ਨ (ਪਰੈੱਪ) ਵਾਲੇ](https://www.vic.gov.au/enrolling-foundation-prep) ਸਫ਼ੇ 'ਤੇ ਫਾਊਂਡੇਸ਼ਨ ਵਿੱਚ ਦਾਖ਼ਲੇ ਦੀ ਕਾਰਵਾਈ ਬਾਰੇ ਜਾਣਕਾਰੀ ਪੁਲੰਦਾ ਵੀ ਵੇਖ ਸਕਦੇ ਹੋ।

ਜੇ ਜਾਣਕਾਰੀ ਪੁਲੰਦੇ ਦਾ ਅਨੁਵਾਦ ਕਰਨ ਵਿੱਚ ਤੁਹਾਨੂੰ ਸਹਾਇਤਾ ਦੀ ਲੋੜ ਹੈ, ਤਾਂ ਕਿਰਪਾ ਕਰਕੇ ਸਹਾਇਤਾ ਵਾਸਤੇ ਆਪਣੇ ਸਥਾਨਕ ਪ੍ਰਾਇਮਰੀ ਸਕੂਲ ਦੇ ਨਾਲ ਗੱਲ ਕਰੋ।

### ਸਹਾਇਤਾ ਵਾਸਤੇ ਮੈਂ ਕਿਸ ਨਾਲ ਸੰਪਰਕ ਕਰਾਂ?

ਟਰਾਂਜੀਸ਼ਨ ਕੋਆਰਡੀਨੇਟਰ, ਦਾਖ਼ਲਾ ਅਫਸਰ ਜਾਂ ਉਸ ਪ੍ਰਾਇਮਰੀ ਸਕੂਲ ਦਾ ਪ੍ਰਿੰਸੀਪਲ ਜਿਸ ਨੂੰ ਤੁਸੀਂ ਅਰਜ਼ੀ ਦੇਣੀ ਚਾਹੁੰਦੇ ਹੋ, ਦਾਖ਼ਲੇ ਦੇ ਤਰੀਕੇ ਬਾਰੇ ਤੁਹਾਡੇ ਕਿਸੇ ਵੀ ਸਵਾਲਾਂ ਦੇ ਸਬੰਧ ਵਿੱਚ ਤੁਹਾਡੀ ਸਹਾਇਤਾ ਕਰ ਸਕਦਾ ਹੈ।

### ਫ਼ਾਇਦੇਮੰਦ ਲਿੰਕ

ਕਿਰਪਾ ਕਰਕੇ ਹੇਠਾਂ ਕੁਝ ਲਾਭਦਾਇਕ ਲਿੰਕ ਦਿੱਤੇ ਗਏ ਹਨ ਜੋ ਤੁਹਾਡੇ ਵਾਸਤੇ ਮਦਦਗਾਰੀ ਹੋ ਸਕਦੇ ਹਨ ਜਦ ਤੁਹਾਡਾ ਬੱਚਾ 2024 ਵਿੱਚ ਪ੍ਰਾਇਮਰੀ ਸਕੂਲ ਸ਼ੁਰੂ ਕਰਦਾ ਹੈ:

ਮੇਰਾ ਸਕੂਲ ਲੱਭੋ – [findmyschool.vic.gov.au](http://www.findmyschool.vic.gov.au/)

ਸਕੂਲ ਜ਼ੋਨਾਂ ਬਾਰੇ ਜਾਣਕਾਰੀ – [vic.gov.au/school-zones](http://www.vic.gov.au/school-zones)

ਫਾਊਂਡੇਸ਼ਨ (ਪਰੈੱਪ) ਵਿੱਚ ਦਾਖ਼ਲਾ ਲੈਣਾ – [vic.gov.au/enrolling-foundation-prep](https://www.vic.gov.au/enrolling-foundation-prep)

ਸਕੂਲ ਵਿੱਚ ਦਾਖ਼ਲਾ ਲੈਣਾ – [vic.gov.au/how-choose-school-and-enrol](https://www.vic.gov.au/how-choose-school-and-enrol)

ਅਪੰਗਤਾ ਅਤੇ ਸ਼ਮੂਲੀਅਤ ਵਾਲੀ ਸਿੱਖਿਆ – [vic.gov.au/disability-and-inclusive-education](https://www.vic.gov.au/disability-and-inclusive-education)

ਦਿਹਾਤੀ ਦਫ਼ਤਰ ਦੇ ਸੰਪਰਕ – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# 2023-24 ਲਈ ਸਮਾਂ-ਸਾਰਣੀ

|  |  |
| --- | --- |
| **2023 ਦੀਆਂ ਤਰੀਕਾਂ** | **ਸਰਗਰਮੀ** |
|
| ਟਰਮ 2: ਸੋਮਵਾਰ 24 ਅਪ੍ਰੈਲ 2023 – ਸ਼ੁੱਕਰਵਾਰ 23 ਜੂਨ 2023 |
| 2023 ਦੀਆਂ ਟਰਮਾਂ 1 ਅਤੇ 2  | ਪ੍ਰਾਇਮਰੀ ਸਕੂਲ 2024 ਵਾਸਤੇ ਆਪਣੇ ਬੱਚੇ ਵਾਸਤੇ ਫਾਊਂਡੇਸ਼ਨ (ਪਰੈੱਪ) ਵਿੱਚ ਦਾਖ਼ਲੇ ਦੀ ਮੰਗ ਕਰ ਰਹੇ ਪਰਿਵਾਰਾਂ ਵਾਸਤੇ ਦੌਰੇ, ਜਾਣਕਾਰੀ ਸੈਸ਼ਨਾਂ ਅਤੇ ਹੋਰ ਸਰਗਰਮੀਆਂ ਦਾ ਸੰਚਾਲਨ ਕਰਦੇ ਹਨ। |
| 2023 ਦੀ ਟਰਮ 2 ਦੀ ਸ਼ੁਰੂਆਤ ਤੱਕ | 2024 ਸਕੂਲੀ ਵਰ੍ਹੇ ਵਾਸਤੇ ਸਕੂਲੀ ਜ਼ੋਨਾਂ [findmyschool.vic.gov.au](http://www.findmyschool.vic.gov.au/) 'ਤੇ ਉਪਲਬਧ ਹੁੰਦੀਆਂ ਹਨਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੂੰ 2024 ਵਾਸਤੇ ਆਪਣੇ ਮਨੋਨੀਤ ਗੁਆਂਢ ਦੇ ਸਕੂਲ ਨੂੰ ਲੱਭਣ ਲਈ [findmyschool.vic.gov.au](http://www.findmyschool.vic.gov.au/) ਵਿਖੇ ਜਾਣਾ ਚਾਹੀਦਾ ਹੈ।ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਵਾਸਤੇ ਦਾਖ਼ਲਾ ਜਾਣਕਾਰੀ ਪੁਲੰਦਾ [ਫਾਊਂਡੇਸ਼ਨ (ਪਰੈੱਪ) ਵਿੱਚ ਦਾਖ਼ਲਾ ਲੈਣ](https://www.vic.gov.au/enrolling-foundation-prep) ਤੋਂ ਡਾਊਨਲੋਡ ਕੀਤੇ ਜਾਣ ਵਾਸਤੇ ਉਪਲਬਧ ਹੈ।. |
| 2023 ਦੀ ਟਰਮ 2 ਦੇ ਪਹਿਲੇ ਹਫ਼ਤੇ ਤੋਂ | ਪ੍ਰਾਇਮਰੀ ਸਕੂਲ, ਦਾਖ਼ਲਾ ਜਾਣਕਾਰੀ ਪੁਲੰਦਿਆਂ ਨੂੰ ਸੰਭਾਵੀ ਪਰਿਵਾਰਾਂ ਅਤੇ ਆਪਣੇ ਸਕੂਲੀ ਭਾਈਚਾਰੇ ਵਿੱਚ ਵੰਡ ਸਕਦੇ ਹਨ। |
| 2023 ਦੀ ਟਰਮ 2 ਦੇ ਪਹਿਲੇ ਹਫ਼ਤੇ ਤੋਂ | **ਦਾਖ਼ਲੇ ਲਈ ਅਰਜ਼ੀਆਂ ਖੁੱਲ੍ਹੀਆਂ ਹਨ** – ਮਾਪੇ/ਸੰਭਾਲ ਕਰਨ ਵਾਲੇ ਇਸ ਤਰੀਕ ਤੋਂ ਆਪਣੀ ਪੂਰੀ ਕੀਤੀ ਦਾਖ਼ਲਾ ਅਰਜ਼ੀ ਸਰਕਾਰੀ ਪ੍ਰਾਇਮਰੀ ਸਕੂਲ ਵਿੱਚ ਜਮ੍ਹਾਂ ਕਰਵਾ ਸਕਦੇ ਹਨ। |
| ਟਰਮ 3: ਸੋਮਵਾਰ 10 ਜੁਲਾਈ 2023 – ਸ਼ੁੱਕਰਵਾਰ 15 ਸਤੰਬਰ 2023 |
| ਸ਼ੁੱਕਰਵਾਰ 28 ਜੁਲਾਈ 2023 ਤੱਕ | **ਦਾਖ਼ਲੇ ਲਈ ਅਰਜ਼ੀਆਂ ਦੀ ਆਖਰੀ ਤਰੀਕ** – ਮਾਪੇ/ਸੰਭਾਲ ਕਰਨ ਵਾਲੇ ਇਸ ਤਰੀਕ ਤੱਕ ਆਪਣੀ ਪੂਰੀ ਕੀਤੀ ਦਾਖ਼ਲਾ ਅਰਜ਼ੀ ਸਰਕਾਰੀ ਪ੍ਰਾਇਮਰੀ ਸਕੂਲ ਵਿੱਚ ਜਮ੍ਹਾਂ ਕਰਵਾਉਂਦੇ ਹਨ। |
| ਸ਼ੁੱਕਰਵਾਰ 11 ਅਗਸਤ 2023 ਤੱਕ | ਵਿਭਾਗ ਦੀ ਪਲੇਸਮੈਂਟ ਨੀਤੀ ਦੇ ਅਧੀਨ 'ਪਲੇਸਮੈਂਟ ਦੇ ਤਰਜੀਹੀ ਆਦੇਸ਼' ਅਨੁਸਾਰ, ਪ੍ਰਾਇਮਰੀ ਸਕੂਲ ਫਾਊਂਡੇਸ਼ਨ (ਪਰੈੱਪ) ਦੇ ਦਾਖ਼ਲੇ ਦੇ ਨਤੀਜਿਆਂ ਬਾਰੇ ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੂੰ ਲਿਖਤੀ ਰੂਪ ਵਿੱਚ ਸੂਚਿਤ ਕਰਦੇ ਹਨ। ਇਸ ਵਿੱਚ ਦਾਖ਼ਲੇ ਦੀ ਪੁਸ਼ਟੀ ਕਰਨ ਵਾਲੀ ਚਿੱਠੀ, ਪੇਸ਼ਕਸ਼ ਵਾਲੀ ਚਿੱਠੀ, ਜਾਂ ਅਸਫ਼ਲ ਅਰਜ਼ੀ ਵਾਲੀ ਚਿੱਠੀ ਸ਼ਾਮਲ ਹੋ ਸਕਦੀ ਹੈ। ਜਿੰਨ੍ਹਾਂ ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੂੰ ਅਸਫ਼ਲ ਅਰਜ਼ੀ ਪੱਤਰ ਭੇਜਿਆ ਗਿਆ ਹੈ, ਉਹ ਆਪਣੇ ਤਰਜੀਹੀ ਪ੍ਰਾਇਮਰੀ ਸਕੂਲ ਨੂੰ ਦਾਖ਼ਲੇ ਵਾਸਤੇ ਲਿਖਤੀ ਅਪੀਲਾਂ ਸੌਂਪਣੀਆਂ ਸ਼ੁਰੂ ਕਰ ਸਕਦੇ ਹਨ।  |
| ਸ਼ੁੱਕਰਵਾਰ 25 ਅਗਸਤ 2023 ਤੱਕ | ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੇ ਪੇਸ਼ਕਸ਼ ਚਿੱਠੀ ਭੇਜੀ ਹੈ ਜੋ ਇਸ ਤਰੀਕ ਤੱਕ ਉਹਨਾਂ ਦੇ ਬੱਚੇ ਦੇ ਦਾਖ਼ਲਾ ਹੋ ਜਾਣ ਬਾਰੇ ਦੱਸਦੀ ਹੈ। |
| ਸ਼ੁੱਕਰਵਾਰ 25 ਅਗਸਤ 2023 ਤੱਕ | ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਵਾਸਤੇ ਆਪਣੇ ਤਰਜੀਹੀ ਪ੍ਰਾਇਮਰੀ ਸਕੂਲ ਕੋਲ ਲਿਖਤੀ ਦਾਖ਼ਲਾ ਅਪੀਲ ਜਮ੍ਹਾਂ ਕਰਨ ਦੀ **ਅੰਤਿਮ ਤਰੀਕ।** |
| ਸ਼ੁੱਕਰਵਾਰ 15 ਸਤੰਬਰ 2023 ਤੱਕ | ਪ੍ਰਾਇਮਰੀ ਸਕੂਲ ਸਾਰੇ ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੂੰ, ਲਿਖਤੀ ਰੂਪ ਵਿੱਚ, ਉਹਨਾਂ ਦੀ ਦਾਖ਼ਲਾ ਲੈਣ ਅਪੀਲ ਦੇ ਨਤੀਜੇ ਬਾਰੇ ਇਸ ਤਰੀਕ ਤੱਕ ਸੂਚਿਤ ਕਰਦੇ ਹਨ।  |
| ਟਰਮ 4: ਸੋਮਵਾਰ 2 ਅਕਤੂਬਰ 2023 – ਬੁੱਧਵਾਰ 20 ਦਸੰਬਰ 2023 |
| ਟਰਮ 4, 2023 ਦੇ ਦੌਰਾਨ | ਪ੍ਰਾਇਮਰੀ ਸਕੂਲ ਤਬਦੀਲੀ ਸੈਸ਼ਨਾਂ ਦੀ ਮੇਜ਼ਬਾਨੀ ਕਰਦੇ ਹਨ। |
| ਸ਼ੁੱਕਰਵਾਰ 20 ਅਕਤੂਬਰ 2023 ਤੱਕ | ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਵਾਸਤੇ ਸਬੰਧਿਤ ਖੇਤਰੀ ਨਿਰਦੇਸ਼ਕ ਕੋਲ ਲਿਖਤੀ ਗੈਰ-ਦਾਖ਼ਲਾ ਅਪੀਲ ਜਮ੍ਹਾਂ ਕਰਨ ਦੀ ਅੰਤਿਮ ਤਰੀਕ, ਜਿੱਥੇ ਉਹ ਆਪਣੇ ਤਰਜੀਹੀ ਪ੍ਰਾਇਮਰੀ ਸਕੂਲ ਵਿੱਚ ਆਪਣੀ ਅਪੀਲ ਦੇ ਸਬੰਧ ਵਿੱਚ ਅਸਫ਼ਲ ਰਹੇ ਹਨ। |
| ਸ਼ੁੱਕਰਵਾਰ 17 ਨਵੰਬਰ 2023 ਤੱਕ | ਖੇਤਰ ਸਾਰੇ ਮਾਪਿਆਂ/ਸੰਭਾਲ ਕਰਨ ਵਾਲਿਆਂ ਨੂੰ ਇਸ ਤਰੀਕ ਤੱਕ ਖੇਤਰੀ ਡਾਇਰੈਕਟਰ ਕੋਲ ਆਈਆਂ ਦਾਖ਼ਲੇ ਦੀਆਂ ਅਪੀਲਾਂ ਦੇ ਨਤੀਜੇ ਬਾਰੇ ਲਿਖਤੀ ਰੂਪ ਵਿੱਚ ਸੂਚਿਤ ਕਰਦੇ ਹਨ। ਇਹ ਕੇਵਲ ਸ਼ੁੱਕਰਵਾਰ 20 ਅਕਤੂਬਰ 2023 ਦੀ ਸਮਾਪਤੀ ਤਰੀਕ ਤੱਕ ਪ੍ਰਾਪਤ ਕੀਤੀਆਂ ਅਪੀਲਾਂ 'ਤੇ ਲਾਗੂ ਹੁੰਦਾ ਹੈ।  |